Tensiunea crește la nivel global: NATO amenință cu arsenalul său nuclear Rusia și China
Declarațiile din ultimii doi ani ale președintelui rus Vladimir Putin referitoare la utilizarea arsenalului nuclear drept ultimă armă pentru apărarea teritoriului Federației Ruse și-au găsit corespondent în afirmația de ieri a lui Jens Stoltenberg, Secretarul General al NATO, care a spus că există discuții între membrii alianței militare despre scoaterea rachetelor nucleare din depozite și amplasarea lor în mai multe locuri, în scopul acționării ca factor de descurajare pentru orice escaladare a conflictului din Ucraina din partea Rusiei și a tensiunilor privind Taiwan din partea Chinei.